**RAMMEAFTALE MED [vælg: ÉN AKTØR / FLERE AKTØRER] VEDRØRENDE [ANGIV, HVILKEN OPGAVE RAMMEAFTALEN VEDRØRER]**

|  |
| --- |
| **Vejledning til skabelonen**  Formål:  Denne rammeaftale kan anvendes til indkøb af tjenesteydelser.  En rammeaftale er en løbende aftale mellem en eller flere ordregivere på den ene side og en eller flere tilbudsgivere på den anden. Formålet med rammeaftalen er at fastsætte vilkårene for de leveranceaftaler, der skal indgås i løbet af en nærmere fastsat periode, navnlig med hensyn til pris og mængder.  Når selve rammeaftalen har været i udbud, kan de konkrete leveranceaftaler indgås uden et nyt udbud, også selv om værdien af den konkrete aftale er over tærskelværdien for EU-udbud.  Den udbudte rammeaftale indebærer som udgangspunkt ikke en endelig forpligtelse for ordregiveren til at aftage bestemte mængder på bestemte tidspunkter. Leverandøren er derimod forpligtet til at levere i henhold til rammeaftalen.  Vejledning til udfyldelse:   * Gule felter udfyldes * Grønne felter udfyldes, inden rammeaftalen indgås * Grå felter/tekstbokse indeholder vejledningstekst   Al vejledningstekst, kommentarbokse, farver og skarpe parenteser om felterne slettes, inden dokumentet færdiggøres.  Opdateret d. 3. december 2019. |

**INDHOLDSFORTEGNELSE**

[1 RAMMEAFTALENS PARTER 4](#_Toc14430668)

[2 AFTALEGRUNDLAGET 4](#_Toc14430669)

[3 RAMMEAFTALEENS OMFANG 5](#_Toc14430670)

[**3.1** **Omfang** 5](#_Toc14430671)

[**3.2** **Optioner** 5](#_Toc14430672)

[**3.3** **Ændringer af rammeaftalens omfang** 5](#_Toc14430673)

[**3.4** **Kvantitativ udvidelse af rammeaftalen** 6](#_Toc14430674)

[4 RAMMEAFTALENS LØBETID 6](#_Toc14430675)

[5 TILDELING AF ORDRER 6](#_Toc14430676)

[6 BESTILLING 7](#_Toc14430677)

[7 LEVERING 7](#_Toc14430678)

[8 KVALITET 7](#_Toc14430679)

[**8.1** **Generelt** 7](#_Toc14430680)

[9 PRISER OG PRISREGULERING 8](#_Toc14430681)

[**9.1** **Pris** 8](#_Toc14430682)

[**9.2** **Prisregulering** 8](#_Toc14430683)

[**9.3** **Afgifter** 9](#_Toc14430684)

[**9.4** **Bonus til kunden og kundens medarbejdere** 9](#_Toc14430685)

[10 FAKTURERING 9](#_Toc14430686)

[11 BETALINGSBETINGELSER 9](#_Toc14430687)

[12 SAMARBEJDE 10](#_Toc14430688)

[13 BEMANDING 10](#_Toc14430689)

[14 UNDERLEVERANDØRER 11](#_Toc14430690)

[15 PERSONDATA 11](#_Toc14430691)

[**15.1** **Leverandørens behandling af persondata** 11](#_Toc14430692)

[**15.2** **Databehandleraftale** 11](#_Toc14430693)

[16 TAVSHEDSPLIGT OG SIKKERHEDSGODKENDELSE 12](#_Toc14430694)

[**16.1** **Tavshedspligt** 12](#_Toc14430695)

[**16.2** **Sikkerhedsgodkendelse** 12](#_Toc14430696)

[17 LEVERANDØRENS UVILDIGHED 12](#_Toc14430697)

[18 RETTIGHEDER 13](#_Toc14430698)

[19 ARBEJDSKLAUSUL 14](#_Toc14430699)

[20 OPSIGELSE 15](#_Toc14430700)

[**20.1** **Opsigelse af rammeaftalen** 15](#_Toc14430701)

[**20.2** **Opsigelse af ordrer** 15](#_Toc14430702)

[**20.3** **Opsigelse som følge af kendelse eller dom** 15](#_Toc14430703)

[21 SELVSTÆNDIG AFTALE 15](#_Toc14430704)

[22 FORTSAT GYLDIGHED 15](#_Toc14430705)

[23 MISLIGHOLDELSE 15](#_Toc14430706)

[24 BOD 16](#_Toc14430707)

[25 FORCE MAJEURE 16](#_Toc14430708)

[26 ERSTATNINGSANSVAR OG FORSIKRING 17](#_Toc14430709)

[27 OVERDRAGELSE 17](#_Toc14430710)

[28 LOVVALG OG VÆRNETING 17](#_Toc14430711)

[29 UNDERSKRIFTER 18](#_Toc14430712)

# RAMMEAFTALENS PARTER

[*Vær opmærksom på, at denne skabelon ikke er indrettet til brug ved fællesudbud!*]

Rammeaftalen er indgået mellem følgende parter:

[Angiv navn på kunden]

[Angiv adresse]

[Angiv postnummer og by]

[Angiv CVR-nr.]

(herefter ”kunden”)

og

[Angiv navn på leverandør]

[Angiv adresse]

[Angiv postnummer og by]

[Angiv CVR-nr.]

(herefter ”leverandøren”)

# AFTALEGRUNDLAGET

Denne rammeaftale er indgået på baggrund af kundens udbud af [angiv betegnelse] som offentliggjort ved udbudsbekendtgørelse [angiv udbudsbekendtgørelsens nummer].

Aftalegrundlaget består af følgende dokumenter:

* Rammeaftalen (dette dokument)
* Bilag 1 - Skabelon til miniudbudsbetingelser med bilag
* Bilag 2 - Spørgsmål, svar og ændringer til udbudsmaterialet
* Bilag 3 - Kundens kravspecifikation
* Bilag 4 - Leverandørens tilbud (inkl. eventuel tilbudsliste)
* [Angiv evt. øvrige bilag, fx databehandleraftale]

Hvis der er uoverensstemmelse mellem rammeaftalen og de øvrige dokumenter, går rammeaftalen forud. Hvis der er uoverensstemmelse mellem dokumenterne, går et lavere nummereret dokument forud for et højere nummereret dokument. [*vær opmærksom på, at hvis der indsættes flere bilag ind ovenfor, skal det overvejes, om bilaget skal have forrang for leverandørens tilbud og dermed skal nummereres lavere end tilbuddet. Samtidig skal det overvejes, om prioriteringen af de af os allerede angivne dokumenter skal være anderledes i din konkrete rammeaftale*].

Eventuelle tilpasninger, tilføjelser eller ændringer i ydelserne, der aftales mellem parterne efter rammeaftalens indgåelse, vil dog gælde forud for de øvrige dokumenter i aftalegrundlaget.

Leverandørers standardvilkår er ikke en del af aftalegrundlaget.

# RAMMEAFTALENS OMFANG

## **Omfang**

Rammeaftalen omfatter udførelse af [angiv ydelsen og en generel beskrivelse af de omfattede ydelser] til kunden. Ydelserne er nærmere beskrevet i kravspecifikationen.

[***Alternativ 1:***Alle kundens enheder og institutioner er omfattet af rammeaftalen, herunder også alle fremtidige institutioner mv., der underlægges kundens ministerområde.] [*Hvis der er nogen enheder eller institutioner, der ikke er omfattet af rammeaftalen, skal det beskrives her.*]

[***Alternativ 2:***Det er alene følgende af kundens enheder og institutioner, der er omfattet af rammeaftalen: [Indsæt navn på de institutioner og enheder, der er omfattet af den udbudte rammeaftale.]]

[*Såfremt selvejende institutioner, der har driftsaftaler med kunden, er omfattet af udbuddet, skal dette ligeledes beskrives her.*]

Rammeaftalen medfører alene en ret og ikke en pligt for kunden til at aftage et bestemt antal ydelser, der er omfattet af aftalen. [*Vær opmærksom på, at det kan have betydning for priserne, hvis der ingen sikkerhed for afsætning er. Dette betyder, at hvis kunden har en forpligtelse i form af et minimumskøb, kan det give bedre priser.*]

[Angiv kundens eventuelle forpligtelse, fx forpligtelse til brug af aftalen eller et bestemt aftag eller købsomfang.]

## **Optioner**

[*Afsnittet slettes, såfremt rammeaftalen ikke indeholder optioner.*]

Rammeaftalen omfatter endvidere følgende optioner:

[Angiv optioner og/eller evt. henvisning til kravspecifikation]

[*Optioner kan være i form af køb af ekstra ydelser i forbindelse med den ydelse, som rammeaftalen vedrører. Vær opmærksom på, at værdien af optioner skal medregnes i vurderingen af den forventede værdi, når udbudspligten vurderes. Bemærk, at option på forlængelse af rammeaftalen angives under pkt. 4. Hvis man ønsker optioner, skal det angives og beskrives i kravspecifikationen, hvad der ønskes option på, hvordan prisen skal angives, og evt. hvornår optionerne kan gøres gældende. Hvis ikke andet er angivet, skal optionen udnyttes i aftaleperioden. Kunden er ikke forpligtet til at gøre brug af en option, men ønsker kunden at udnytte en option, er leverandøren forpligtet til at levere den ydelse, der er angivet som option, og til den pris, som leverandøren har anført i tilbuddet.*]

## **Ændringer af rammeaftalens omfang**

Kunden kan, i det omfang det ikke strider mod gældende udbudsregler regler, kræve, at der foretages ændringer i rammeaftalens omfang.

Kundens krav om ændring skal fremsættes skriftligt. Leverandøren skal herefter, hvis kunden anmoder om det, udarbejde et udkast til et ændringsbilag, hvori eventuelle krav om forandringer i rammeaftalen med hensyn til pris, tid og sikkerhed som følge af ændringen beskrives.

En ændring af rammeaftalen er først gældende fra det tidspunkt, hvor parterne har indgået skriftligt tillæg til rammeaftalen. Leverandøren har ikke krav på merbetaling, medmindre der er indgået skriftligt tillæg til rammeaftalen herom.

## **Kvantitativ udvidelse af rammeaftalen**

[*Rammeaftaler giver ordregiver mulighed for at opfylde sit løbende behov, idet ordregiver ikke er forpligtet til at aftage en bestemt mængde. Ordregiver er dog forpligtet til at oplyse rammeaftalens samlede anslåede værdi/mængde i udbudsbekendtgørelsens pkt. II.1.5). Hvis indkøb på rammeaftalen overstiger den samlede anslåede værdi/mængde inden udløb af aftalen, vil rammeaftalen som udgangspunkt være opbrugt, og der kan således ikke lovligt indkøbes via rammeaftalen. Denne bestemmelse kan indgå i rammeaftalen som en mulighed for at kunne udvide aftalens samlede værdi/mængde, hvis der bliver behov herfor. Bestemmelsen slettes, hvis den ikke er relevant.*]

Såfremt kunden ikke senere end seks måneder før rammeaftalens udløb har forbrugt [85] % af rammeaftalens samlede mængde, jf. udbudsbekendtgørelsens pkt. II.1.5), har kunden ret til at udvide rammeaftalens samlede omfang med 20 %, således at den maksimale mængde efter udvidelsen vil udgøre [angiv den maksimale mængde].

Såfremt kunden ønsker at udvide rammeaftalen i henhold til denne bestemmelse, skal kunden fremsende et skriftligt varsel til leverandøren herom. Udvidelsen træder i kraft tre måneder efter fremsendelse af varslet. Udvidelsen skal følge vilkårene i denne rammeaftale.

# RAMMEAFTALENS LØBETID

[***Alternativ 1:***Rammeaftalen træder i kraft den [angiv dato] og er gældende til den [angiv dato].]

[***Alternativ 2:***Rammeaftalen træder i kraft, når den er underskrevet af begge parter og er gældende i [X år, måneder eller dage] fra ikrafttrædelsen.]

[*Bemærk, at en rammeaftale som udgangspunkt højst kan have en løbetid på fire år. Kun i ekstraordinære tilfælde kan løbetiden overstige fire år. Vurderingen af, om der foreligger ekstraordinære tilfælde, må ikke være baseret på usaglige hensyn. Ekstraordinære tilfælde kan fx foreligge, hvis leverandørerne har brug for at indkøbe udstyr, hvis afskrivningsperiode er længere end fire år, eller leverandørernes indtjeningsperiode vil blive afkortet som følge af den tid, der skal bruges på udvikling af den udbudte opgave.*]

Kunden har option på at forlænge rammeaftalen med [angiv forlængelsesperiode *(fx to gange et år)*] på uændrede vilkår. Kundens option udløses ved skriftlig meddelelse til leverandøren senest [angiv antal måneder før udløb af rammeaftalen] med virkning for den [angiv periode (fx for et år ad gangen)]. Såfremt kunden ikke forlænger rammeaftalen, ophører denne automatisk ved udløbet af rammeaftalens løbetid. *[Slettes, hvis kunden ikke har option på at forlænge rammeaftalen.]*

Leveranceaftalerne under rammeaftalen skal være indgået i rammeaftalens løbetid, men kan dog have en varighed, der strækker sig ud over rammeaftalens løbetid. I disse tilfælde gælder rammeaftalens bestemmelser fortsat mellem parterne, indtil alle leveranceaftaler er afsluttet.

# TILDELING AF ORDRER

*[Punktet slettes, såfremt der ikke indgås aftale med flere leverandører, eller der på en rammeaftale med én leverandør ikke er mulighed for at anmode leverandøren om at fuldstændiggøre sit tilbud (Alternativ 1). Nedenstående alternativer er de mest almindelige måder at tildele ordrer på en rammeaftale på, men der kan anvendes andre måder. Dette skal blot ske under iagttagelse af udbudslovens §§ 98-100]*

*[****Alternativ 1*** *(rammeaftale med én aktør - mulighed for at anmode om fuldstændiggørelse af tilbud):*

Tildeling af ordrer under rammeaftalen sker på de vilkår, som er fastsat i denne rammeaftale. Kunden kan inden tildelingen skriftligt anmode leverandøren om at fuldstændiggøre sit tilbud*.]*

*[****Alternativ 2*** *(rammeaftale med flere aktører - direkte tildeling - kaskademodellen):*

Tildeling af ordrer under rammeaftalen vil ske til den leverandør, som afgav det økonomisk mest fordelagtige tilbud forstået som [vælg: tilbuddet med den laveste pris/de laveste omkostninger/det bedste forhold mellem pris og kvalitet] i forbindelse med udbuddet af rammeaftalen. Hvis denne leverandør ikke kan levere, vil ordren blive placeret hos den leverandør, som afgav det økonomisk næstmest fordelagtige tilbud, og så fremdeles*.]*

*[****Alternativ 3*** *(rammeaftaler med flere aktører - direkte tildeling - behovsmodellen):*

Tildeling af ordrer under rammeaftalen vil ske til den leverandør, som i forbindelse med udbuddet har tilbudt den laveste samlede pris for den eller de ydelser, som kunden har behov for. Kunden vil i den forbindelse vurdere, om det konkrete indkøb skal omfatte én eller flere ydelser.*]*

*[****Alternativ 4*** *(rammeaftale med flere aktører - miniudbud):*

Rammeaftalen er indgået med [angiv antal] leverandører. De konkrete opgaver, der skal løses under rammeaftalen, vil blive tildelt på baggrund af en genåbning af konkurrencen (miniudbud) til en af rammeaftalens leverandører. Fremgangsmåden for miniudbud er nærmere beskrevet i skabelon til miniudbudsbetingelser (bilag 1). *[Husk at tage stilling til tildeling af miniudbud samt at udfylde miniudbudsbetingelsernes afsnit omkring tildelingskriterium, inden udbuddet af rammeaftalen offentliggøres.]]*

*[****Alternativ 5*** *(rammeaftale med flere aktører - direkte tildeling under beløbsgrænse, miniudbud over beløbsgrænse):*

Tildeling af ordre med en skønnet værdi under [angiv beløb] kr. vil ske til den leverandør, som [indsæt fx tekst fra alternativ 2 eller 3]. Ordrer med en skønnet værdi over [angiv beløbet] kr. vil blive tildelt på baggrund af en genåbning af konkurrencen (miniudbud) til en af rammeaftalens leverandører. Fremgangsmåden for miniudbud er nærmere beskrevet i skabelon til miniudbudsbetingelser (bilag 1). *[Husk at tage stilling til tildeling af miniudbud samt at udfylde miniudbudsbetingelsernes afsnit omkring tildelingskriterium, inden udbuddet af rammeaftalen offentliggøres.]]*

# BESTILLING

Kunden kan foretage bestilling via [*vælg: e-handelssystem/e-mail/telefon/*andet (angiv i givet fald hvilket)]. [*Vær opmærksom på, at såfremt der foretages genåbning af konkurrencen, jf. alternativ 4 og 5 ovenfor, så skal al kommunikation ske elektronisk og kan således ikke ske via telefon.*]

[Såfremt der skal ske bestilling gennem et e-handelssystem, skal der her angives oplysninger om systemet.]

# LEVERING

Levering skal foretages i overensstemmelse med [angiv henvisning til leveringsfrister i kravspecifikation/leverandørens tilbud eller andet].

# KVALITET

## **Generelt**

De af rammeaftalen omfattede ydelser skal overholde alle gældende direktiver, love, bekendtgørelser, andre myndighedskrav samt branchenormer på tidspunktet for indgåelse af rammeaftalen samt i hele rammeaftalens løbetid.

Ydelserne skal overholde kravspecifikationen og være i overensstemmelse med leverandørens tilbud i hele rammeaftalens løbetid.

# PRISER OG PRISREGULERING

## **Pris**

Priserne for de ydelser, der er omfattet af rammeaftalen, fremgår af bilag [4].

Priserne er ekskl. moms, men inkl. alle former for gebyrer, afgifter, rejseomkostninger, sekretærbistand, mangfoldiggørelse og andre kontorholdsudgifter mv., medmindre andet fremgår af tilbudslisten og/eller kravspecifikationen.

## **Prisregulering**

[***Alternativ 1:*** *(vælges, hvis prisen er fast, fx ved kortere rammeaftaler).*Priserne er faste i hele aftaleperioden, herunder også i eventuelle forlængelsesperioder, dog kan regulering foretages i overensstemmelse med pkt. 9.3.]

[***Alternativ 2:*** *(vælges, hvis der kan ske regulering efter indeks, som særligt er relevant ved rammeaftaler, der strækker sig over flere år. Der findes mange variationer af prisregulering. Nedenstående er alene én mulighed og en relativt simpel løsning, hvor alle priser reguleres på samme måde).*

Priserne kan i aftaleperioden tidligst reguleres med virkning fra [angiv dato, fx 1. oktober 20xx] og derefter én gang årligt pr. [angiv dato, fx 1. oktober] (reguleringstidspunktet). Prisreguleringen kan maksimalt svare til den procentvise udvikling i [angiv relevant indeks] fra [angiv dato, fx 1. juli] i året inden reguleringstidspunktet til [angiv dato, fx 30. juni] i samme år som reguleringstidspunktet. [*Undersøg inden fastsættelse af datoer, hvornår tal fra det valgte indeks offentliggøres, så prisreguleringen faktisk kan beregnes i tide inden reguleringstidspunktet (husk også at indregne tid til at varsle prisreguleringen). Indeks kan fx være Danmarks Statistiks Nettoprisindeks, Lønindeks for industrien eller Kommunernes Lands­forenings udmeldte løn- og prisindeks for øvrige tjenesteydelser mv. (art. 4.9). Andre prisindeks kan også anvendes, såfremt det vurderes at være mere hensigtsmæssigt i forhold til den udbudte rammeaftale*.]Prisregulering sker på foranledning af den part, der ønsker prisen reguleret, ved meddelelse og dokumentation af indekstal og den procentvise regulering, der ønskes foretaget.

Regulering beregnes således: Pris efter reguleringstidspunktet = Pris inden reguleringstidspunktet \* (1 + procentvis udvikling i ovennævnte indeks [\* angiv procentandel, hvis kun en del af prisen reguleres, fx 0,8]).

Prisreguleringer skal meddeles til den anden part senest [angiv antal] dage før reguleringstidspunktet. *[Anbefaling er 30 dage].* Hvis der meddeles prisregulering efter dette tidspunkt, kan prisreguleringen alene få virkning for ydelser, der leveres, [angiv antal] dage efter at kunden har modtaget meddelelse om prisregulering.]

Varsel om prisreguleringer skal sendes til [angiv e-mailadresse].

Hvis leverandøren varsler prisregulering, skal de opdaterede priser fremsendes sammen med varslet.

Den part, der modtager varsel om prisændring, skal senest [angiv antal] dage efter modtagelse af skriftligt varsel meddele, om prisændringen kan accepteres.

## **Afgifter**

Parterne kan til enhver tid kræve, at priserne reguleres med den økonomiske nettokonsekvens af ændringer i afgifter, som bliver kendt, efter at rammeaftalen er indgået, og som bliver pålagt eller fjernet fra de af rammeaftalen omfattede ydelser.

## **Bonus til kunden og kundens medarbejdere**

Omsætningen som følge af denne rammeaftale må ikke danne grundlag for udbetaling af bonus, rabatandele eller anden form for godtgørelse til kunden eller kundens medarbejdere.

# FAKTURERING

Leverandøren kan kræve betaling, når ydelsen er udført og godkendt som beskrevet i kravspecifikationen.

Fakturering skal ske i henhold til de til enhver tid gældende regler om elektronisk afregning med offentlige myndigheder.

Fakturaer sendes elektronisk til rekvirerende afdeling/institution (jf. EAN-nummer [angiv nummer]).

Fakturaen skal indeholde:

* Udstedelsesdato (fakturadato)
* Fakturanummer (nummer, der kan identificere fakturaen)
* Leverandørens CVR-/SE-nummer
* Leverandørens navn og adresse samt kundens navn og adresse
* Rekvirent hos kunden
* Aftale- eller ordrenummer (hvis et sådant findes)
* En sigende beskrivelse af det leverede – hver ydelse beskrives på hver sin linje i fakturaen
* Antal og enhed for de leverede ydelser
* Pris ekskl. moms
* Momssats og momsbeløb
* Sidste rettidige betalingsdato
* [*Angiv eventuelle yderligere krav*]

Kunden er berettiget til at afvise fakturaer, der ikke modtages elektronisk, hvor ovenstående oplysninger mangler, eller faktureringen i øvrigt ikke sker under overholdelse af lov om offentlige betalinger mv.

# BETALINGSBETINGELSER

Det fakturerede beløb forfalder til betaling 30 dage efter elektronisk afsendelse af fyldestgørende faktura, jf. pkt. 10.

Falder sidste rettidige betalingsdato ikke på en bankdag, udskydes betalingsdatoen til førstkommende bankdag.

Ved forsinket betaling er leverandøren berettiget til at beregne renter i henhold til rentelovens bestemmelser.

[*Afsnittet omformuleres, afhængig af om der er delbetalinger, driftsprøver eller andet.*]

# SAMARBEJDE

Parterne skal i fællesskab sikre, at rammeaftalen bliver implementeret hos kunden.

Parterne udpeger hver især de medarbejdere, der er ansvarlige for at varetage den daglige kontakt i relation til rammeaftalen.

Leverandørens ansvarlige skal løbende holde kundens ansvarlige orienteret om den/de af rammeaftalen omfattede ydelses/ydelsers fremdrift.

Parterne har pligt til at underrette hinanden, såfremt der under arbejdet opstår tvivl om en ydelses forudsætninger, formål eller gennemførelse.

Parterne har ligeledes pligt til at underrette hinanden, såfremt der er utilfredshed med den andens indsats, arbejdsudførelse eller kvalitet i arbejdet.

På en parts initiativ foretages en fælles evaluering af samarbejdet mellem leverandør og kunden.

# BEMANDING

[*Afsnittet slettes, hvis der ikke er efterspurgt særlig bemanding.*]

Leverandøren stiller de medarbejdere (både egne og eventuelle underleverandørers), som angivet i tilbuddet, til rådighed for ydelsernes udførelse.

Leverandøren skal i videst muligt omfang, undgå at udskifte medarbejdere eller foretage væsentlige ændringer i rollefordelingen mellem medarbejderne under ydelsernes udførelse.

Leverandøren skal, i tilfælde af udskiftning af en medarbejder, redegøre for årsagen hertil og udpege en ny medarbejder med mindst de samme faglige kvalifikationer, som den tidligere medarbejder var i besiddelse af. Dette godtgøres ved forevisning af et fuldstændigt og detaljeret CV for den nye medarbejder. [*Krav om forevisning af et fuldstændigt og detaljeret CV kan kun anvendes, hvis CV’er er krævet som en del af leverandørens tilbud.*]

Leverandørens udskiftning af medarbejdere må ikke have indvirkning på ydelserne, og udskiftning af medarbejdere må ikke medføre yderligere omkostninger eller forsinkelse for kunden. Kunden skal således eksempelvis ikke betale for, at en ny medarbejder opnår indsigt i ydelserne og kundens behov svarende til det niveau, som den udskiftede medarbejder har. Kunden kan afvise en ny medarbejder, hvis denne skønnes ikke at have samme faglige kvalifikationer som den oprindelige.

Leverandøren skal efter kundens anmodning udskifte en medarbejder, såfremt anmodningen er rimeligt begrundet.

# UNDERLEVERANDØRER

Leverandøren har til rammeaftalen tilknyttet følgende underleverandører:

* [angiv navn og CVR-nr. på de underleverandører, der er oplyst i tilbuddet]
* [osv. …]

[*Ovenstående slettes, såfremt eventuelle underleverandører ikke er kendt ved aftalestart, eller hvis ordrer på rammeaftalen tildeles via miniudbud, medmindre det er en underleverandør, som leverandøren har baseret sit tilbud på, og som derfor skal være fast gennem hele rammeaftalens løbetid.*]

Leverandøren kan ikke uden kundens forudgående skriftlige samtykke overlade rammeaftalens opfyldelse eller dele heraf til underleverandører, udskifte en underleverandør eller ændre rollefordelingen mellem leverandøren og underleverandøren.

Ved brug af underleverandører indestår og hæfter leverandøren for underleverandørens ydelser på samme måde som for sine egne forhold.

Underleverandører kan ikke i medfør af denne rammeaftale rejse nogen former for krav over for kunden, herunder betalings- eller erstatningskrav.

# PERSONDATA

## **Leverandørens behandling af persondata**

Såfremt leverandøren behandler personoplysninger som en del af aftalens udførsel, er leverandøren forpligtet til at sikre, at den til enhver tid gældende persondatalovgivning i Danmark overholdes for den af leverandøren udførte behandling – særligt databeskyttelsesforordningen[[1]](#footnote-1) og databeskyttelsesloven[[2]](#footnote-2).

Leverandøren og dennes medarbejdere er forpligtet til at behandle persondata på en sådan måde, der garanterer tilstrækkelig sikkerhed og fortrolighed, herunder hindrer uautoriseret adgang til eller anvendelse af de personoplysninger, leverandøren får adgang til i forbindelse med udførsel af rammeaftalen. Leverandøren sikrer herunder, at de personer, der er autoriseret til at behandle personoplysninger i forbindelse med udførelse af nærværende rammeaftale, har forpligtet sig til fortrolighed eller er underlagt en passende lovbestemt tavshedspligt, jf. pkt. 16.1.

Leverandøren er ikke berettiget til selvstændigt at behandle persondata videregivet som en del af rammeaftalens udførsel til egne formål eller til at videregive oplysninger til tredjemand, medmindre andet udtrykkeligt følger af EU-retten eller national ret.

[*Kunden skal vurdere, om der skal indgås en separat databehandleraftale som tillæg til nærværende rammeaftale. Der skal indgås en databehandleraftale, hvis kunden bestemmer, med hvilke formål personoplysningerne må behandles (formålet), og hvordan personoplysningerne må behandles (hjælpemidlerne), herunder af hvem personoplysningerne må behandles. Der henvises til Datatilsynets vejledning om dataansvarlige og databehandlere.[[3]](#footnote-3) Hvis der indgås databehandleraftale, slettes 2. og 3. afsnit i 15.1.]*

## **Databehandleraftale**

[*Dette afsnit skal kun medtages, såfremt der skal indgås en separat databehandleraftale med leverandøren.]*

Parterne skal udfylde og underskrive databehandleraftalen i [Bilag X]. Leverandøren må ikke påbegynde behandling af personoplysninger på vegne af kunden, forinden databehandleraftalen er indgået.

# TAVSHEDSPLIGT OG SIKKERHEDSGODKENDELSE

## **Tavshedspligt**

Kunden er underlagt de forvaltningsretlige regler, herunder forvaltningslovens § 27 om tavshedspligt. Ved udførelse af opgaver for offentlig myndighed skal leverandøren iagttage en tilsvarende tavshedspligt, jf. straffelovens § 152a. Leverandøren er forpligtet til at orientere medarbejdere, der er beskæftiget med opgaver i henhold til rammeaftalen, om dette.

Kunden er desuden underlagt reglerne om offentlighed i forvaltningen, herunder regler om adgang til aktindsigt. Kunden vil efter omstændighederne være berettiget og forpligtet til at give aktindsigt i det omfang, som følger af lovgivningen.

## **Sikkerhedsgodkendelse**

Samtlige medarbejdere, der beskæftiger sig med ydelsen i henhold til nærværende rammeaftale, skal kunne sikkerhedsgodkendes af kunden. De pågældende medarbejdere skal i den forbindelse underskrive en erklæring om, at de er indforståede med, at kunden indhenter oplysninger om den pågældende hos Politiets Efterretningstjeneste – herunder oplysninger i politiets registre og efterretningstjenestens egne registre. [*Afsnittet slettes, såfremt der ikke kræves sikkerhedsgodkendelse. Slet ligeledes ”og sikkerhedsgodkendelse” i punktets overskrift.*]

# OFFENTLIGGØRELSE

Leverandøren kan angive kunden på en referenceliste, når der er sket levering. Derudover skal leverandørens markedsføring af ydelsen ske efter samtykke fra kunden.

[*Valgfri tekst 1 (Anvendes hvis der indgås rammeaftale omkring ydelser, hvis resultat ønskes offentliggjort efterfølgende)*:

Med de begrænsninger, der følger af bestemmelsen om tavshedspligt i pkt. 16.1, kan parterne offentliggøre resultatet af ydelsen, når der er sket levering.]

[*Valgfri tekst 2 (Anvendes såfremt rammeaftalen forventes indgået med en offentlig forskningsinstitution):*

Ved ydelser vedr. forskningsbaseret myndighedsbetjening og -rådgivning udarbejdet af en offentlig forskningsinstitution følges de gældende retningslinjer for offentliggørelse og publicering, der er udarbejdet af Uddannelses- og Forskningsministeriet. Parterne kan aftale at udsætte offentliggørelsen i op til syv arbejdsdage efter aflevering til kunden. Dette aftales som udgangspunkt i forbindelse med indgåelse af de enkelte leveranceaftaler/tildeling af de konkrete ordrer, men kan også aftales senere i takt med ydelsens udførelse.]

# LEVERANDØRENS UVILDIGHED

*[Såfremt det forventes, at rammeaftalen indgås med fx et universitet, kan følgende tilføjes:* ”Leverandøren og medarbejdere, der er beskæftiget med ydelsens udførelse, har forskningsfrihed, og det følgende indebærer ikke en begrænsning heraf.”*]* Leverandøren garanterer, at denne ikke har påtaget sig, eller vil påtage sig, nogen anden opgave, som medfører, at der kan rejses rimelig tvivl om leverandørens evne til fuldt ud at udføre ydelsen omfattet af denne aftale.

Leverandøren kan i forbindelse med udførelsen af dennes ydelser, uden at være forpligtet til at informere kunden derom, være rådgiver for eller levere tjenesteydelser til andre kunder, hvis interesser måtte være i strid med kundens, under forudsætning af at der i denne forbindelse ikke opstår nogen interessekonflikt for leverandøren, for så vidt angår de ydelser, der skal udføres for kunden.

Leverandøren må ikke anvende medarbejdere, hvis der kan rejses rimelig tvivl om disses mulighed for fuldt ud at udføre ydelsen omfattet af denne aftale. Tilsvarende krav gælder for leverandørens eventuelle underleverandører og disses medarbejdere.

Leverandøren har under denne rammeaftale pligt til straks at underrette kunden om ethvert forhold, der kan rejse tvivl om leverandørens eller eventuelle underleverandørers uvildighed.

# RETTIGHEDER

[*Nedenfor vælges et af de angivne alternativer. Alternativ 1 vælges, såfremt der kræves brugsret. Alternativ 2 vælges, såfremt der kræves ophavsret. Såfremt der ønskes forskellige rettigheder til de forskellige ydelser, som indkøbes under denne rammeaftale, kan dette punkt i stedet flyttes til miniudbudsbetingelserne. Punktet slettes, såfremt det ikke er relevant for rammeaftalen.]*

[***Alternativ 1:*** *(Vælges, hvis der ønskes brugsret. Brugsret betyder, at kunden har ret til at bruge fx en rapport inden for det aftalte område, men kunden har ikke ret til at overdrage rapporten til en tredjepart.)*

I det omfang leverandørens ydelser resulterer i immaterialretligt beskyttet materiale, erhverver kunden brugsret til dette materiale.

Brugsretten erhverves i takt med materialets frembringelse, forudsat at leverandøren modtager vederlag i overensstemmelse med rammeaftalens bestemmelser herom.

Vederlaget for brugsretten er indeholdt i vederlaget for de ydelser, der resulterer i det immaterialretligt beskyttede materiale.

Kundens brugsret er uden nogen form for begrænsning af tidsmæssig, geografisk eller kvantitativ art. Kvalitativt omfatter kundens brugsret enhver brug af materialet internt og eksternt i forbindelse med kundens virksomhed. Fx kan kunden anvende materialet, herunder i forbindelse med udbud af ydelser svarende til leverandørens ydelser under denne rammeaftale.

Kunden har også ret til frit at bearbejde, herunder vedligeholde og videreudvikle, materialet samt ret til at benytte resultatet heraf på samme måde som det oprindelige materiale.

Leverandøren skal stille de nødvendige redskaber til rådighed for kunden, således at kunden kan udnytte sin brugsret i overensstemmelse med nærværende punkt. Leverandøren bevarer eventuelle immaterielle rettigheder til redskaberne. [*Slettes, såfremt der ikke skal stilles redskaber til rådighed for kunden.*]

Kunden kan overdrage sin brugsret helt eller delvist i overensstemmelse med punkt 27. Herudover kan kunden – uanset punkt 16.1 – overdrage sin brugsret til tredjemand, i det omfang tredjemand bistår kunden i relation til kundens virksomhed. Tredjemand skal i givet fald også overholde bestemmelserne i punkt 16.1.

Hvis tredjemand har rettigheder til (en del af) materialet, garanterer leverandøren, at disse rettigheder er fuldt afklarede, således at kunden får de rettigheder, som er anført i nærværende punkt.

Leverandøren skal holde kunden skadesløs for ethvert krav, der måtte opstå, som følge af at tredjemands rettigheder ikke er fuldt afklarede som anført i dette punkt.

Foreligger der krænkelse af tredjemands ret, er leverandøren desuden pligtig for egen regning ved aftale med tredjemand eller ved ændring eller udskiftning af materiale at skaffe kunden de rettigheder, som er anført i nærværende punkt.

Kundens retsstilling i medfør af dette punkt ændres ikke, uanset om – og i givet fald hvorledes – rammeaftalen bringes til ophør.]

[***Alternativ 2:*** *(Vælges, hvis der ønskes ophavsret. Hvis ophavsretten (også kaldet copyright) tilhører kunden, har denne ret til at fremstille flere eksemplarer eller at redigere i den leverede version.)*

Kunden erhverver ejendomsret, ophavsret og enhver anden immateriel rettighed til det, som leverandøren frembringer ved udførelse af ydelserne, herunder rapporter, eventuelle delrapporter, data, bilag og undersøgelsesmateriale. Kundens erhvervelse af rettighederne sker løbende i takt med leverandørens udfærdigelse af materialet.

Kunden afgør, hvorvidt afrapporteringen skal offentliggøres, og kunden har eneret til at publicere resultaterne og kan desuden anvende materialet og resultaterne helt eller delvist i alle sammenhænge, hvor kunden finder det relevant.

Leverandøren har brugsret til generel kompetence oparbejdet i forbindelse med ydelsens udførelse.

Leverandøren skal sikre de nødvendige rettigheder og tilladelser, som er en forudsætning for ydelserne. Leverandøren indestår for, at opfyldelsen af denne rammeaftale ikke krænker tredjemandsrettigheder, herunder ejendomsret eller immaterielle rettigheder. Leverandøren holder kunden skadesløs for ethvert krav, der måtte opstå som følge af en krænkelse af tredjemands ret.]

# ARBEJDSKLAUSUL

[*En arbejdsklausul skal medvirke til at sikre, at ansatte i virksomheder, som udfører ydelser for statslige myndigheder, arbejder under ordentlige løn- og arbejdsvilkår.*

*I henhold til et hyrdebrev fra beskæftigelsesministeren af 4. april 2018 blev det præciseret, at alle statslige myndigheder skal anvende arbejdsklausuler i alle kontraktforhold om bygge- og anlægsarbejder, fabrikation og udførelse eller tjenesteydelser. Dette gælder uanset kontraktens størrelse. Arbejdsklausulen nedenfor er i overensstemmelse med den anbefalede formulering i hyrdebrevet.]*

Leverandøren skal sikre, at medarbejdere hos leverandøren og eventuelle underleverandører, som medvirker til at opfylde rammeaftalen, er sikret løn (herunder særlige ydelser), arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område. Ved ”medvirker til at opfylde kontrakten” forstås arbejde udført i Danmark med henblik på opfyldelse af rammeaftalen.

Leverandøren skal sikre, at medarbejdere hos leverandør og eventuelle underleverandører, som medvirker til at opfylde rammeaftalen, bliver oplyst om de vilkår, der fremgår af arbejdsklausulen.

Kunden kan til enhver tid udbede sig relevant dokumentation for, at løn- og arbejdsvilkår for medarbejderne lever op til de forpligtelser, som arbejdsklausulen fastsætter.

Kunden kan kræve, at leverandøren, efter skriftligt påkrav herom, inden for 10 arbejdsdage fremskaffer relevant dokumentation, såsom løn- og timesedler, lønregnskab og ansættelseskontrakter fra såvel egne som eventuelle underleverandørers medarbejdere.

Kunden kan til brug for sin vurdering af, om leverandøren eller underleverandører har overholdt arbejdsklausulen, søge rådgivning hos relevante arbejdsgiver- og/eller arbejdstagerorganisationer.

Hvis leverandøren ikke overholder sine forpligtelser i medfør af arbejdsklausulen, og hvis dette medfører et berettiget krav på yderligere løn fra medarbejderne, kan kunden tilbageholde honorar med henblik på at tilgodese sådanne krav.

Leverandøren kan endvidere pålægges at betale en bod på [*xx*] procent af kontraktsummen, hvis arbejdsklausulen ikke overholdes*.* [*Kontakt Rådgivningsenheden for råd og vejledning omkring bod og arbejdsklausuler.*]

# OPSIGELSE

## **Opsigelse af rammeaftalen**

[***Alternativ 1:*** Kunden kan med [angiv antal] måneders varsel opsige rammeaftalen mod at betale leverandøren for det arbejde, der er udført op til tidspunktet for opsigelsens ikrafttræden. [*Bemærk, at med denne formulering er det kun kunden, der har mulighed for opsigelse. Rammeaftalen kan således ikke opsiges af leverandøren.*]

Leverandøren overdrager i dette tilfælde det materiale og de data, der er produceret i forbindelse med ydelsen, til kunden [*omformuleres, såfremt der ikke er udarbejdet materiale eller data i forbindelse med ydelsen*]. Leverandøren vil ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]

[***Alternativ 2:*** Rammeaftalen kan opsiges af begge parter med [angiv antal] måneders varsel. Leverandøren kan ved opsigelse af rammeaftalen kræve betaling for det arbejde, der er udført op til tidspunktet for opsigelsens ikrafttræden.

Leverandøren overdrager i dette tilfælde det materiale og de data, der er produceret i forbindelse med opgaven, til kunden. Leverandøren vil ikke være berettiget til nogen form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]

[***Alternativ 3:*** Kunden kan med [angiv antal] måneders varsel opsige rammeaftalen, såfremt bevillingen til området stopper eller ændres, eller der sker finanslovsændringer. Ved opsigelse vil leverandøren blive betalt for det arbejde, der er udført op til tidspunktet for opsigelsens ikrafttræden.

Leverandøren overdrager i dette tilfælde det materiale og de data, der er produceret i forbindelse med ydelsen, til kunden [*omformuleres, såfremt der ikke er udarbejdet materiale eller data i forbindelse med ydelsen*].

Betaling sker til leverandøren på baggrund af udspecificeret timeopgørelse. Leverandøren vil derudover ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.]]

[***Alternativ 4:*** Rammeaftalen er uopsigelig for begge parter.]

## **Opsigelse af ordrer**

Kunden kan, indtil levering er sket, opsige den enkelte ordre.

## **Opsigelse som følge af kendelse eller dom**

Hvis en domstol eller Klagenævnet for Udbud:

* annullerer kundens beslutning om at tildele leverandøren denne rammeaftale,
* erklærer denne rammeaftale for ”uden virkning”,
* anser en ændring af denne rammeaftale for en ændring af grundlæggende elementer, der ville have krævet en ny udbudsbekendtgørelse, eller
* i øvrigt pålægger kunden at bringe denne rammeaftale helt eller delvist til ophør,

kan denne rammeaftale og eventuelle leveringsaftaler indgået på baggrund af rammeaftalen i hele rammeaftalens løbetid opsiges helt eller delvist af kunden med [30] dages varsel til den 1. i en måned. [*Antal dage kan afvige afhængig af det konkrete område.*] Uanset tidspunktet for opsigelse kan leverandøren ikke kræve erstatning som følge af opsigelsen.

# SELVSTÆNDIG AFTALE

Parterne er enige om, at rammeaftalens pkt. 20.3 udgør en selvstændig aftale mellem parterne, som er gældende, uanset om rammeaftalen og/eller én eller flere ordrer i øvrigt måtte blive erklæret for uden virkning.

# FORTSAT GYLDIGHED

Alle bestemmelser i rammeaftalen, der ifølge deres natur skal fortsætte efter rammeaftalens ophør, uanset ophørsgrunden, herunder, men ikke begrænset til, bestemmelser om erstatningsansvar, rettigheder og tavshedspligt [angiv evt. flere bestemmelser], skal fortsat gælde efter rammeaftalens ophør.

# MISLIGHOLDELSE

Hver part er forpligtet til straks ved enhver opstået misligholdelse, eller når misligholdelse må påregnes at opstå, skriftligt at meddele den anden part dette samt årsag hertil, og hvornår misligholdelsen forventes afhjulpet.

Såfremt en part i væsentlig grad eller gentagne gange har misligholdt sine forpligtelser i henhold til rammeaftalen eller en ordre, uden at der isoleret set foreligger en væsentlig misligholdelse, kan den anden part skriftligt ophæve rammeaftalen eller denne ordre.

Følgende forhold anses altid for væsentlig misligholdelse, der berettiger kunden til ved skriftlig meddelelse til leverandøren med øjeblikkelig virkning at ophæve rammeaftalen:

* Forhold, der er omfattet af udbudslovens § 185, stk. 1, nr. 2
* Leverandøren indleder rekonstruktionsforhandlinger, eller der sker væsentlige forringelser af leverandørens økonomiske forhold i øvrigt, der bringer rammeaftalens rette opfyldelse i fare
* Leverandørens konkurs, såfremt konkursboet ikke på baggrund af skriftlig henvendelse fra kunden inden 10 arbejdsdage tilkendegiver, at boet indtræder i denne rammeaftale
* Leverandøren ophører med den virksomhed, som rammeaftalen vedrører, eller der indtræder andre omstændigheder, der bringer rammeaftalens rette opfyldelse i fare
* Bestemmelser om kvalitet ikke overholdes, jf. pkt. 8
* Manglende overholdelse af tavshedspligten, jf. pkt. 16.1
* Manglende overholdelse af bestemmelse om samarbejde, jf. pkt. 12
* Manglende overholdes af bestemmelse om persondata, jf. pkt. 15

Ovenstående punkter er ikke udtømmende.

I øvrigt gælder dansk rets almindelige regler om misligholdelse, herunder de almindelige regler om forsinket eller udeblevet levering. Såfremt kunden, som følge af forsinkelse, vælger at hæve en ordre helt eller delvist, er kunden berettiget til at foretage dækningskøb for leverandørens regning. Evt. merudgifter i forbindelse med dækningskøb kan modregnes i enhver fordring fra leverandøren.

Der foreligger altid en mangel ved leverandørens ydelse, såfremt ydelsen ikke opfylder denne rammeaftale med tilhørende bilag, eller ydelsen ikke er, som kunden med rette kunne forvente.

Leverandøren har på kundens anmodning pligt til at afhjælpe påpegede mangler snarest. Såfremt afhjælpning ikke er mulig, eller leverandøren forgæves har forsøgt at afhjælpe en mangel gentagne gange, kan kunden vælge i stedet at kræve et forholdsmæssigt afslag i betalingen til leverandøren. Det forholdsmæssige afslag fastsættes under hensyn til manglens omfang og karakter, men kan ikke overstige betalingen for leverancen.

# BOD

[B*od kan være et fordyrende element. Hvis der ønskes en bodsbestemmelse, skal det overvejes, hvilke fejl der skal udløse krav om bod, eksempelvis forsinkelse, faktureringsfejl og kvalitetsmangler. Kunden har dog også mulighed for at kræve erstatning for eventuelle tab i forbindelse med fx forsinkelse.*

*Kontakt Rådgivningsenheden for råd og vejledning omkring bod og formulering af bodsbestemmelser.*]

# FORCE MAJEURE

En part er i henhold til denne rammeaftale ikke ansvarlig over for den anden part, for så vidt det skyldes forhold, der ligger uden for partens kontrol, og som parten ikke ved denne rammeaftales indgåelse burde have taget i betragtning og ej heller efter rammeaftalens indgåelse burde have undgået eller overvundet.

Den, der ønsker at påberåbe sig force majeure, skal give skriftlig meddelelse herom uden ugrundet ophold, dog senest [fem] arbejdsdage efter at force majeure er indtrådt.

Varer en force majeure-situation i mere end [40] arbejdsdage, eller er force majeure-situationen af en sådan karakter eller har en sådan varighed, at rammeaftalens endelige opfyldelse må anses for umulig, er den anden part berettiget til at bringe denne rammeaftale til ophør uden varsel. Ingen af parterne kan gøre krav gældende i anledning heraf.

# ERSTATNINGSANSVAR OG FORSIKRING

Parterne er erstatningsansvarlige efter dansk rets almindelige regler.

Parterne kan dog ikke kræve erstatning for driftstab, avancetab eller andet indirekte tab, og hver parts samlede erstatningsansvar i henhold til denne rammeaftale kan maksimalt udgøre et beløb svarende til [to] gange honoraret for den [*vælg*: konkrete leveranceaftale [*ved miniudbud*]/konkrete ordre [*ved direkte tildeling*]] inklusive vederlag for evt. udnyttede optioner. Disse begrænsninger i erstatningsansvaret omfatter imidlertid ikke groft uagtsomme eller forsætlige ansvarspådragende handlinger eller undladelser.

Leverandøren skal i hele rammeaftalens løbetid opretholde en ansvarsforsikring, som dækker de skader, som medarbejderne kan forvolde i forbindelse med ydelserne, samt være forsikret mod fejlagtig rådgivning, hvis rammeaftalen omfatter en rådgivningsydelse.

Dækningsomfanget for leverandørens forsikringer skal stå i rimeligt forhold til rammeaftalens omfang og svare til det sædvanlige i branchen. [*Dette ændres, hvis der er stillet særlige krav hertil i udbuddet. I et sådant tilfælde kan der henvises til kravspecifikationen*.]

Leverandøren skal desuden have tegnet enhver anden lovpligtig forsikring, herunder arbejdsskadeforsikring for medarbejderne. [*Hvis leverandøren forventes at være en offentlig statslig institution kan følgende tilføjes: ”Hvis leverandøren er en offentlig statslig institution, er denne selvforsikret, jf. cir. nr. 9783 af 9. december 2005”.*]

Kunden kan til enhver tid anmode om dokumentation for forsikringens opretholdelse.

# OVERDRAGELSE

Kunden har ret til at overdrage sine rettigheder og forpligtelser under denne rammeaftale helt eller delvist til en anden offentlig myndighed.

Leverandøren kan ikke overdrage sine rettigheder eller forpligtelser under denne rammeaftale helt eller delvist til tredjemand, medmindre kunden har givet sit skriftlige samtykke hertil.

# LOVVALG OG VÆRNETING

Denne rammeaftale er undergivet dansk ret.

Såfremt der opstår uoverensstemmelse mellem parterne i forbindelse med denne rammeaftale, skal parterne med en positiv, samarbejdende og ansvarlig holdning forsøge at indlede forhandlinger med henblik på at løse tvisten. Om nødvendigt skal forhandlingerne søges løftet op på højeste plan i parternes organisationer.

Kan parterne ikke opnå en løsning ved forhandling inden for 30 dage fra første henvendelse, skal tvisten på begæring fra en part søges løst ved mediation ledet af en mediator udpeget af parterne. Har parterne ikke opnået enighed om valg af mediator inden 10 arbejdsdage efter, at en af dem har fremsat ønske om mediation, kan enhver af parterne indgive begæring til foreningen Mediationsinstituttet om at udpege en mediator. Mediation udføres i overensstemmelse med regler for behandling af sager ved Mediationsinstituttet.

Mediation indledes ved, at en af parterne sender et skriftligt påkrav om mediation til den anden part med kopi til Mediationsinstituttet. Mediator skal udpeges senest 8 (otte) arbejdsdage efter Mediationsinstituttets modtagelse af anmodning om mediation. Som minimum har en part pligt til at deltage i det første møde, som mediator indkalder til. En part er dog berettiget til at indlede retssag, såfremt en udsættelse deraf kan føre til retsfortabelse, fx på grund af forældelse.

Kan parterne efter forsøgt mediation ikke finde en løsning, kan hver part efter eget skøn anlægge retssag. Værneting er, hvor kunden har hjemting.

# UNDERSKRIFTER

**For kunden For leverandøren**

Dato Dato

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Underskrift Underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver Titel og navn på underskriver

1. Europa-Parlamentets og Europarådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). [↑](#footnote-ref-1)
2. Lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven). [↑](#footnote-ref-2)
3. <https://www.datatilsynet.dk/media/6560/dataansvarlige-og-databehandlere.pdf>. [↑](#footnote-ref-3)